text: да не бъде устройството бързо и без привличане на внимание отворено, елиминирано или унищожено, например чрез използване на обикновени и евтини инструменти, оборудване или приспособления, които могат да бъдат лесно скрити.5.4. Устройството за защита се монтира на превозното средство като част от оригиналното оборудване (т.е. оборудване, поставено от производителя на превозното средство, преди да бъде пуснато на пазара). Ключалката е закрепена здраво към устройството за защита. (Допуска се възможност за демонтиране на ключалката с помощта на ключ след сваляне на кожуха или на друго задържащо устройство).5.5. Механичната заключваща система осигурява поне 1000 различни комбинации или брой, равен на общия брой годишно произвеждани превозни средства, ако този брой е по-малък от 1000. Честотата на появяване на една комбинация за един тип превозно средство е приблизително едно на 1000.5.6. Кодът на ключа и на ключалката не се виждат.5.7. Ключалката се проектира, изработва и поставя по такъв начин, че когато е в заключено положение, завъртането на заключващия цилиндър с момент, по-малък от 0,245 mdaN, да бъде невъзможно, освен с ключа, предназначен за нея, и:5.7.1. за заключващ цилиндър с цилиндрични щифтове не повече от два еднакви, съседни щифта, които се преместват в едно и също направление, и да няма повече от 60 % еднакви щифтове,5.7.2. за заключващ цилиндър с плоски щифтове не повече от два еднакви, съседни щифта, които се преместват в едно и също направление, и да няма повече от 50 % еднакви щифтове.5.8. Устройствата за защита са такива, че когато превозното средство е в движение с включен двигател, да няма опасност от повреда, включително и блокиране, което може да застраши безопасността на движението.5.9. Устройството за защита от типове 1, 2 или 3, след като е било включено, без да нарушава работата на устройството за управление, което може да застраши безопасността на движението, да издържа въртящ момент 20 mdaN, приложен към оста на кормилния механизъм в двете посоки при статични условия.5.10. Устройството за защита от типове 1, 2 или 3 да е конструирано по такъв начин, че управлението да може да бъде заключено само под ъгъл от поне 20o наляво и/или надясно спрямо положението при движение напред по права линия.6. СПЕЦИАЛНИ ИЗИСКВАНИЯ6.1. В допълнение към общите изисквания, установени в точка 5, устройството за защита отговаря на специфичните условия, установени по-долу:6.1.1. При устройства за защита от типове 1 или 2 ключалката може да се задейства само със завъртане на ключа, когато кормилното устройство се намира в положение, което съответства на влизането на заключващия щифт в съответния канал;6.1.2. При устройства за защита от тип 3 предварителното натоварване на заключващия щифт може да се извършва само чрез едно действие на използващия превозното средство в комбинация или в допълнение към завъртането на ключа. Ключът не може да се изважда, когато заключващият щифт е предварително натоварен, с изключение на изискванията съгласно точка 5.1.3 по-горе.6.2. При устройства за защита от типове 2 и 3 е невъзможно да се задейства заключващият щифт, ако устройството се намира в положение, което позволява пускането в ход на двигателя на превозното средство.6.3. При устройство за защита от тип 3, когато устройството е задействано, няма


text: възможност да се предотврати неговото функциониране.6.4. При устройството за защита от тип 3 устройството за защита трябва да продължава да работи нормално, и по-специално трябва да отговаря на изискванията, посочени в точки 5.7, 5.8, 5.9 и 6.3 по-горе, след като е било подложено на 2500 цикъла на заключване във всяка посока при изпитването, посочено в приложение 3 към настоящото правило.7. ИЗМЕНЕНИЯ НА ТИПА НА ПРЕВОЗНОТО СРЕДСТВО ИЛИ НА УСТРОЙСТВОТО ЗА ЗАЩИТА НА ПРЕВОЗНОТО СРЕДСТВО7.1. Всяко изменение на типа на превозното средство или на устройството за защита се нотифицира до административната служба, която е одобрила типа на превозното средство. Тази служба може:7.1.1. да вземе предвид, че извършените изменения е малко вероятно да имат значително неблагоприятно въздействие и че във всеки случай превозното средство все още отговаря на изискванията; или7.1.2. да поиска нов доклад за от техническата служба, отговорна за провеждане на изпитванията.7.2. Потвърждаване или отказ на одобрение, с определяне на измененията, се съобщава по процедурата, определена в точка 4.3 по-горе, до страните по спогодбата, които прилагат настоящото правило.8. СЪОТВЕТСТВИЕ НА ПРОИЗВОДСТВОТО8.1. Всяко превозно средство, което носи маркировка за одобрение, установена съгласно настоящото правило, спазва, по отношение на одобрения тип превозно средство, устройството за защита монтирането на превозното средство и на компонентите, на които устройството за защита въздейства.8.2. С оглед да бъде проверено съответствието на производството, както е установено в точка 8.1 по-горе, се извършват достатъчно на брой проверки със случаен характер на превозни средства от серийно производство, които носят маркировката за одобрение, изисквана по настоящото правило.9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО9.1. Одобрение, предоставено по отношение на тип превозно средство в съответствие с настоящото правило, може да бъде оттеглено, ако изискванията, установени в точка 8.1 по-горе, не са спазени.9.2. Ако страна по спогодбата, която прилага настоящото правило, отмени одобрение предоставено по-рано от нея, тя незабавно нотифицира за това останалите договарящи страни, които прилагат настоящото правило, чрез копие на формуляра за одобрение, в края на който с главни букви следва анотация с подпис и дата "ОДОБРЕНИЕ ОТТЕГЛЕНО".10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОАко притежателят на одобрение окончателно преустанови производството на тип превозно средство, одобрен в съответствие с настоящото правило, той трябва да информира за това органа, предоставил одобрението. След като получи съответното съобщение, този орган информира за това другите страни по спогодбата, които прилагат настоящото правило, чрез копие на формуляра за одобрение, в края на който с главни букви следва анотация с подпис и дата "ПРЕКРАТЕНО ПРОИЗВОДСТВО".11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВОРНИ ЗА ПРОВЕЖДАНЕТО НА ИЗПИТВАНИЯ ЗА ОДОБРЕНИЕ, И НА АДМИНИСТРАТИВНИТЕ СЛУЖБИСтраните по спогодбата, които прилагат настоящото правило, съобщават на секретариата на Организацията на обединените нации наименованията и адресите на техническите служби, отговорни за провеждането на изпитвания за одобрение, и на административните служби, които предоставят одобрение и на които трябва да се изпращат формуляри, които сертифицират одобрение, при отказ или отнемане на одобрение.[*] Публикация в съответствие с член 4, параграф 5 от Решение 97/836/ЕО от 27 ноември 1997 г. (ОВ L 346, 17.12.1997 г., стр. 78).[2] 1 за Германия, 2 за Франция, 3 за Италия, 4 за Нидерландия, 5 за Швеция, 6 за

type: contracts

jurisdiction: EU


text: Белгия, 7 за Унгария, 8 за Чешката република, 9 за Испания, 10 за Югославия, 11 за Обединеното кралство, 12 за Австрия, 13 за Люксембург, 14 за Швейцария, 15 (свободно), 16 за Норвегия, 17 за Финландия, 18 за Дания, 19 за Румъния, 20 за Полша, 21 за Португалия, 22 за Руската федерация, 23 за Гърция, 24 за Ирландия, 25 за Хърватия, 26 за Словения, 27 за Словакия, 28 за Беларус, 29 за Естония, 30 (свободно), 31 за Босна и Херцеговина, 32 за Латвия, 33 (свободно), 34 за България, 35 и 36 (свободни), 37 за Турция, 38 и 39 (свободни), 40 за Бивша югославска република Македония, 41 (свободно), 42 за Европейската общност (типовите одобрения се издават от нейните държави-членки, които използват своя съответен ИКЕ символ), 43 за Япония, 44 (свободно), 45 за Австралия и 46 за Украйна. Следващите номера ще се предоставят на останалите страни по хронологичния ред на ратифицирането на спогодбата за приемането на единни технически предписания, прилагани спрямо колесните превозни средства, оборудването и частите, за които се предвижда да бъдат монтирани или използвани на колесни превозни средства, и относно условията за взаимно признаване на типовите одобрения, извършвани съгласно тези предписания, или по реда на тяхното присъединяване към тази спогодба и определените по този начин номера ще бъдат съобщавани от Генералния секретар на Организацията на обединените нации на договарящите страни по спогодбата.--------------------------------------------------ПРИЛОЖЕНИЕ 1СЪОБЩЕНИЕ ОТНОСНО ОДОБРЕНИЕ (ИЛИ ОТКАЗ ИЛИ ОТМЕНЯНЕ НА ОДОБРЕНИЕ ИЛИ ОКОНЧАТЕЛНО ПРЕКРАТЯВАНЕ НА ПРОИЗВОДСТВО) НА ТИП МОТОРНО ПРЕВОЗНО СРЕДСТВО С КОРМИЛО ОТ МОТОЦИКЛЕТЕН ТИП ПО ОТНОШЕНИЕ НА ЗАЩИТАТА СРЕЩУ НЕРАЗРЕШЕНО ИЗПОЛЗВАНЕ, СЪГЛАСНО ПРАВИЛО No 62(Максимален формат: А4 (210 × 297 mm)+++++ TIFF +++++| Наименование на администрация |Одобрение No: ...1. Търговско наименование или марка на моторното превозно средство: ...2. Тип превозно средство: ...3. Наименование и адрес на производителя: ...4. Ако е приложимо, наименование и адрес на представителя на производителя: ...5. Кратко описание на устройството за защита, на неговото монтиране и функциониране, и на системата за управление на превозното средство: ......6. Дата на представяне на превозното средство за одобрение: ...7. Техническа служба, отговорна за провеждане на изпитванията за одобрение: ...8. Дата на доклада, издаден от тази служба: ...9. Номер на доклада, издаден от тази служба: ...10. Предоставено одобрение/отказ за предоставяне на одобрение [1]:11. Местоположение на маркировката за одобрение на превозното средство: ...12. Място: ...13. Дата:...14. Подпис: ...15. Следните документи, които носят номера на одобрение, посочен по-горе, се прилагат към настоящото съобщение:чертежи, диаграми и планове на устройството за защита, на неговото монтиране и на компонентите на превозното средство, на които то въздейства; снимки на устройството за защита.[1] Ненужното се зачерква.--------------------------------------------------ПРИЛОЖЕНИЕ 2РАЗПОЛОЖЕНИЕ НА МАРКИРОВКА ЗА ОДОБРЕНИЕОбразец А(виж точка 4.4 от настоящото правило)+++++ TIFF +++++Горната маркировка за одобрение, поставена на превозно средство, показва, че съответният тип превозно средство е бил одобрен по отношение на защитата срещу неразрешено използване в Нидерландия (Е 4) съгласно Правило No 62 под номер на одобрението 002439. Номерът на одобрение посочва, че одобрението е предоставено в съответствие с изискванията на Правило No 62 в неговата първоначална форма.Образец Б(виж точка 4.5 от настоящото правило)+++++ TIFF +++++Горната маркировка за одобрение, поставена на


text: превозно средство, показва, че съответният тип превозно средство е бил одобрен в Нидерландия (Е 4) в съответствие с Правила No 62 и No 10 [1]. Номерата на одобрение посочват, че на датите, на които съответните официални одобрения са били предоставени, Правило No 62 не е било изменено, а Правило No 10 вече е съдържало серията 01 от изменения.[1] Настоящият номер се дава само като пример.--------------------------------------------------ПРИЛОЖЕНИЕ 3ИЗПИТВАНЕ ЗА НАДЕЖНОСТ НА УСТРОЙСТВА ЗА ЗАЩИТА ОТ ТИП 31. ОБОРУДВАНЕ ЗА ИЗПИТВАНЕ1.1. Оборудването за изпитване включва:1.1.1. апаратура, подходяща за монтиране на образеца на кормилното устройство, с монтирано устройство за защита така, както е определено в точка 2.3 от настоящото правило;1.1.2. средства за включване и за изключване на устройството за защита, което включва използване на ключ;1.1.3. средства за завъртане на кормилния вал, свързан с устройството за защита.2. МЕТОД НА ИЗПИТВАНЕ2.1. Образецът на кормилното управление, комплектувано с устройство за защита се закрепва към апаратурата, посочена в точка 1.1.1.2.2. Един цикъл от изпитвателната процедура включва следните операции:2.2.1. Изходна позицияУстройството за защита се деактивира и кормилният вал се завърта в положение, което не позволява включването на устройството за защита.2.2.2. ВключванеУстройството за защита се включва с помощта на ключ за задействане.2.2.3. АктивиранеВалът на кормилното колело се завърта по такъв начин, че въртящият момент върху него в момента на включването на устройството за защита е 5,88 Nm ± 0,25 Nm.2.2.4. ДеактивиранеУстройството за защита срещу неразрешено използване се изключва по обикновения начин, като въртящият момент се намалява до нула, за да се улесни деактивирането.2.2.5. Връщане в изходно положениеКормилният вал се завърта до положение, което не позволява включването на устройството за защита.2.2.6. Противоположно завъртанеПроцедурите, описани в точки 2.2.2, 2.2.3, 2.2.4 и 2.2.5, се повтарят, но завъртането на кормилния вал се извършва в противоположна посока.2.2.7. Интервалът между две последователни включвания на устройството за защита е най-малко 10 секунди.2.3. Цикълът на изпитване се повтаря толкова пъти, колкото е определено в точка 6.4. от настоящото правило.--------------------------------------------------


text:
 21.2.2008
 BG
 Официален вестник на Европейския съюз
 L 47/24
 РЕШЕНИЕ НА СЪВМЕСТНИЯ КОМИТЕТ НА ЕИП
 No 106/2007
 от 28 септември 2007 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение No 149/2006 на Съвместния комитет на ЕИП от 8 декември 2006 г. (1)
 (2)
 Регламент (ЕО) No 162/2007 на Комисията от 19 февруари 2007 година за изменение на Регламент (EО) No 2003/2003 на Европейския парламент и на Съвета относно торовете с цел привеждане на приложения I и IV към него в съответствие с техническия прогрес (2) следва да бъде включен в Споразумението,
 РЕШИ:
 Член 1
 Следното тире се добавя към точка 1 (Регламент (ЕО) No 2003/2003 на Европейския парламент и на Съвета) от глава XIV от приложение II към Споразумението:
 „–
 32007 R 0162: Регламент (EО) No 162/2007 на Комисията от 19 февруари 2007 г. (ОВ L 51, 20.2.2007 г., стр. 7).“
 Член 2
 Текстовете на Регламент (ЕО) No 162/2007 на исландски и норвежки език, които следва да се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 29 септември 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 28 септември 2007 година.
 За Съвместния комитет на ЕИП
 Председател
 Stefán Haukur JÓHANNESSON
 (1) ОВ L 89, 29.3.2007 г., стр. 19.
 (2) ОВ L 51, 20.2.2007 г., стр. 7.
 (3) Не са посочени конституционни изисквания.


text:
 7.1.2012
 BG
 Официален вестник на Европейския съюз
 L 4/27
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута TRANS/WP.29/343, който е на разположение на следния електронен адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Изменения от 2010 г. на Правило No 91 на Икономическата комисия за Европа на ООН (ИКЕ на ООН) — Единни условия относно одобряването на странични габаритни светлини за моторни превозни средства и техните ремаркета
 Изменения на Правило No 91, публикувано в ОВ L 164, 30.6.2010 г., стр. 69.
 Включващо всички текстове в сила до:
 Допълнение 12 към първоначалната версия на правилото — дата на влизане в сила: 9 декември 2010 г.
 Допълнение 13 към първоначалната версия на правилото — дата на влизане в сила: 23 юни 2011 г.
 Изменения в съдържанието
 Съдържанието се изменя и гласи, както следва:
 „...
 ПРИЛОЖЕНИЯ
 Приложение 1 —
 Минимални стойности на ъглите на излъчване на светлина в пространството
 Приложение 2 —
 Съобщение относно одобрението, отказа, разширението, отмяната на одобрение или окончателното прекратяване на производството на тип странични габаритни светлини, маркирани като SM1/SM2.
 Приложение 3 —
 Примери за оформление на маркировки за одобрение
 Приложение 4 —
 Фотометрични измервания
 Приложение 5 —
 Минимални изисквания за процедурите на контрол за съответствие на производството
 Приложение 6 —
 Минимални изисквания за вземане на образци от инспектор“
 Изменения в основния текст на правилото
 Вмъква се нова точка 6.3.3, която гласи, както следва:
 „6.3.3.
 Модулът на светлинен източник трябва да е проектиран така, че независимо от това дали се използва(т) инструмент(и), той не е механично взаимозаменяем с който и да е одобрен заменяем светлинен източник.“
 Точка 8 се изменя и гласи, както следва:
 „8. ЦВЯТ НА ИЗЛЪЧВАНАТА СВЕТЛИНА
 Цветът на излъчваната светлина в границите на зоната на решетката на разпределение на светлината, определена в точка 2 от приложение 4, трябва да бъде автомобилножълт. Цветът на излъчваната светлина може да бъде и червен, ако най-задната странична габаритна светлина е групирана или комбинирана или взаимно вградена със задната габаритна светлина, със задната светлина за обозначаване на най-външния габарит, със задния фар за мъгла, със стоп-светлината или е групирана или споделя част от светлоизлъчваща повърхност със задния светлоотражател. За проверка на колориметричните характеристики се прилага процедурата на изпитване, описана в точка 9. от настоящото правило. Извън границите на тази зона не трябва да се наблюдават резки промени в цвета.
 За светлините обаче, оборудвани с незаменяеми светлинни източници (нажежаеми лампи и други), колориметричните характеристики трябва да се проверяват, когато светлинните източници са в корпуса на светлината, съгласно съответните подточки от точка 9.1 от настоящото правило.“.
 Точки 8.1 и 8.2 се заличават.
 Точки 9—9.3 се изменят и гласят, както следва:
 „9. МЕТОДИКА НА ИЗПИТВАНЕ
 9.1.
 Всички измервания, както фотометрични, така и колориметрични, трябва да бъдат извършвани:
 9.1.1.
 в случай на светлина със заменяем светлинен източник, ако тя не е оборудвана с електронна пусково-регулираща апаратура, с използването на безцветна стандартна нажежаема лампа от категорията, предписана за устройството, като напрежението


text:
на захранването трябва да бъде такова, че да създава светлинния поток, който е указан за същата категория нажежаема лампа;
 9.1.2.
 в случай на светлина, оборудвана с незаменяеми светлинни източници (нажежаеми лампи и други), съответно при 6,75 V, 13,5 V или 28,0 V;
 9.1.3.
 случай на система, използваща електронна пусково-регулираща апаратура, която е част от светлината (1), като на входните клеми на светлината се подава напрежението, заявено от производителя, или, ако то не е указано, съответно 6,75 V, 13,5 V или 28,0 V;
 9.1.4.
 в случай на система, използваща електронна пусково-регулираща апаратура, която не е част от светлината, на входните клеми на светлината се подава напрежението, заявено от производителя.
 9.2.
 Изпитвателната лаборатория трябва да изиска от производителя специалната пусково-регулираща апаратура на светлинния източник, необходима за захранването на светлинния източник и действащите функции.
 9.3.
 Подаваното на светлината напрежение следва да бъде отбелязано във формуляра за съобщение от приложение 2 към настоящото правило.
 Вмъква се нова точка 9.4, която гласи, както следва:
 „9.4.
 Трябва да се определят границите на видимата повърхност по направление на базовата ос на светлинно-сигналното устройство.“
 Точка 11.2 се изменя и гласи, както следва:
 „11.2.
 Спазват се минималните изисквания за процедурите за контрол за съответствието на производството, изложени в приложение 5 към настоящото правило.“
 Точка 11.3 се изменя и гласи, както следва:
 „11.3.
 Спазват се минималните изисквания за вземане на образци от инспектор, изложени в приложение 6 към настоящото правило.“
 Изменения на приложенията
 Приложение 2, точка 9 се изменя и гласи, както следва:
 „9
 Кратко описание (3):
 [...]
 Геометрията на положенията за монтиране и възможните варианти, ако има такива:
 Прилагане на електронна пусково-регулираща апаратура/орган за регулиране на интензитета:
 а)
 която е част от светлината: да/не/не е приложимо (2);
 б)
 която не е част от светлината: да/не/не е приложимо (2).
 Напрежение(я) на захранване, осигурявани от електронна пусково-регулираща апаратура/орган за регулиране на интензитета:
 Производител и идентификационен номер на електронната пусково-регулираща апаратура/органа за регулиране на интензитета (когато пусково-регулиращата апаратура е част от светлината, но не е включена в корпуса на светлината):“.
 Приложение 3, заглавието се изменя и гласи, както следва:
 „ПРИМЕРИ ЗА ОФОРМЛЕНИЕ НА МАРКИРОВКИ ЗА ОДОБРЕНИЕ“
 Приложение 4, точка 3.1 се изменя и гласи, както следва:
 „3.1. За незаменяемите източници на светлина (нажежаеми лампи и други):
 с наличните светлинни източници в светлинното устройство/светлината, в съответствие със съответната подточка от точка 9.1 от настоящото правило.“
 Приложение 5 се заличава.
 Приложение 6 (предишно) се преномерира на приложение 5.
 Приложение 5 (ново), точка 2.5 се изменя и гласи, както следва:
 „2.5. Критерии за приемливост
 Производителят отговаря за [...]
 Критериите за приемливост трябва да са такива, че при доверителна вероятност от 95 процента минималната вероятност да се премине проверка на произволно избрано отделно устройство в съответствие с приложение 6 (първо вземане на образци) да бъде 0,95.“
 Приложение 7 (предишно) се преномерира на приложение 6.
 (1) По смисъла на настоящото правило „да бъде част от светлината“ означава обектът да бъде физически включен в корпуса на светлината или да бъде външен, независимо дали е отделен или не, от корпуса на светлината, но се доставя от производителя като част


text:
 Важна правна забележка
 |
 12008M/PRO/23
 Консолидиран текст на Договора за функционирането на Европейския съюз - ПРОТОКОЛИ - Протокол (No 23) за външните отношения на държавите-членки по отношение на прекосяването на външните граници
 Официален вестник n° 115 , 09/05/2008 стр. 0304 - 0304
 ПРОТОКОЛ (No 23)ЗА ВЪНШНИТЕ ОТНОШЕНИЯ НА ДЪРЖАВИТЕ-ЧЛЕНКИ ПО ОТНОШЕНИЕ НА ПРЕКОСЯВАНЕТО НА ВЪНШНИТЕ ГРАНИЦИВИСОКОДОГОВАРЯЩИТЕ СЕ СТРАНИ,КАТО ВЗЕМАТ ПОД ВНИМАНИЕ необходимостта държавите-членки да осигурят ефективен контрол по техните външни граници в сътрудничество с трети страни, когато това е необходимо,СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:Разпоредбите относно мерките във връзка с пресичането на външните граници, предвидени в член 77, параграф 2, буква б) от Договора за функционирането на Европейския съюз, не засягат компетентността на държавите-членки да преговарят или да сключват споразумения с трети страни, доколкото тези споразумения зачитат правото на Съюза и на другите международни споразумения в тази област.--------------------------------------------------


text:
30.5.2007 г. BG Официален вестник на Европейския съюз L 138/13
 СЪГЛАСУВАН ПРОТОКОЛ
 между Европейската общност и Кралство Тайланд
 Преговори по член XXVIII от ГАТТ 1994 г. относно промяна в отстъпките за птиче месо, предвидени в
 списък CXL на ЕО, приложен към ГАТТ 1994 г.
 По време на преговорите между Европейската общност (наричана по-долу „ЕО“) и Федеративно кралство
 Тайланд (наричано по-долу „Тайланд“) по член XXVIII от ГАТТ 1994 г. относно промяна в отстъпките за
 птиче месо, предвидени в списък CXL на ЕО, приложен към Общото споразумение за митата и търговията
 1994 г. (ГАТТ 1994 г.), делегациите на Комисията на Европейските общности и на Тайланд стигнаха до
 изложеното по-долу споразумение.
 1. Обвързани мита: обвързани мита за позиции 0210 90 20 (в момента 0210 99 39) и 1602 32 19 са
 съответно 1 300 EUR/тон и 1 024 EUR/тон.
 2. Тарифни квоти: ЕО ще предостави следните годишни тарифни квоти:
 а) за позиция 0210 90 20 („осолено“) — квота от 264 245 тона, от които 92 610 тона се определят за
 Тайланд. Ставката в рамките на квотата се определя на 15,4 % ad valorem;
 б) за позиция 1602 32 19 („топлинно обработено“) – квота от 250 953 тона, от които 160 033 тона се
 определят за Тайланд. Ставката в рамките на квотата се определя на 8 % ad valorem.
 3. Вносът по тарифните квоти, посочени в параграф 2, се извършва въз основа на сертификат за произход,
 издаден по недискриминационен начин от компетентните власти в Тайланд.
 4. Отстъпките, съдържащи се в това споразумение, подлежат на условията, договорени в рамките на Дневния
 ред за развитие на Световната търговска организация от Доха.
 5. Квотите, разпределени между страните в качеството им на основен или съществен доставчик, следват
 общите принципи на член XIII от ГАТТ. Отстъпките, до които може да доведе прилагането на тези
 принципи, няма да бъдат по-малко благоприятни от договорените в настоящото споразумение.
 6. Двете страни се задължават да започнат да изпълняват разпоредбите на настоящото споразумение във
 възможно най-кратък срок в съответствие със своите вътрешни процедури.
 7. Консултации във връзка с изпълнението на настоящото споразумение се извършват по молба на която и да
 е от страните по него.
 Съставено в Брюксел на двадесет и деветия ден от май две хиляди и седма година.
 За Европейската общност За Кралство Тайланд


text:
 15.12.2021
 BG
 Официален вестник на Европейския съюз
 L 449/1
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН за статута TRANS/WP.29/343/, който е на разположение на електронен адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 100 на ООН — Единни предписания относно одобряването на превозни средства по отношение на специфичните изисквания за електрическото силово задвижване [2021/2190]
 Включва целия валиден текст до:
 серия от изменения 03 — дата на влизане в сила: 9 юни 2021 г.
 СЪДЪРЖАНИЕ
 Правило
 1.
 Приложно поле
 2.
 Определения
 3.
 Заявление за одобряване
 4.
 Одобряване
 5.
 Част I: Изисквания за превозно средство по отношение на специфичните изисквания за електрическото силово задвижване
 6.
 Част II: Изисквания за презаредима система за натрупване на електрическа енергия (ПСНЕЕ) по отношение на нейната безопасност
 7.
 Промени и разширяване на одобрението на типа
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, отговарящи за провеждането на изпитвания за одобряване, както и на органите по одобряването на типа
 12.
 Преходни разпоредби
 Приложения
 1
 Част 1 — Съобщение относно одобряване, разширяване, отказ или отнемане на одобрение или окончателно прекратяване на производството на тип превозно средство по отношение на неговата електробезопасност съгласно Правило No 100
 Част 2 — Съобщение относно одобряване, разширяване, отказ или отнемане на одобрение или окончателно прекратяване на производството на тип ПСНЕЕ като компонент/отделен технически възел съгласно Правило No 100
 2
 Оформление на маркировките за одобрение
 3
 Защита срещу пряк допир до части под напрежение
 4
 Проверка на изравняването на потенциалите
 5А
 Метод за измерване на изолационното съпротивление за изпитвания върху превозно средство
 5Б
 Метод за измерване на изолационното съпротивление за компонентни изпитвания на ПСНЕЕ
 6
 Метод за потвърждаване на работата на бордова система за следене на изолационното съпротивление
 7А
 Метод за проверка за органите по изпитванията, чрез който се потвърждава документално съответствието на изолационното съпротивление на електрическата конструкция на превозното средство след излагане на вода
 7Б
 Процедура за изпитване върху превозно средство на защита срещу въздействия от вода
 8
 Определяне на водородните емисии по време на процедурите за зареждане на ПСНЕЕ
 9
 Процедури за изпитване на ПСНЕЕ
 9А
 Изпитване на вибрации
 9Б
 Изпитване на резки и циклични промени на температурата
 9В
 Механичен удар
 9Г
 Механична цялост
 9Д
 Огнеустойчивост
 9Е
 Защита от външно късо съединение
 9Ж
 Защита срещу прекомерно зареждане
 9З
 Защита срещу прекомерно разреждане
 9И
 Защита срещу прегряване
 9Й
 Максималнотокова защита
 1. Приложно поле
 1.1.
 Част I: Изисквания за безопасност по отношение на електрическото силово задвижване на пътните превозни средства от категории M и N (1), чиято максимална конструктивна скорост надвишава 25 km/h, оборудвани с електрическо силово задвижване, с изключение на превозни средства, които са непрекъснато свързани към електрическата мрежа.
 Част I от настоящото правило не обхваща:
 а)
 изискванията за безопасност на пътните превозни средства след катастрофа;
 б)
 компонентите и системите за високо напрежение, които не са галванично свързани към шината за високо напрежение


text:
на електрическото силово задвижване.
 1.2.
 Част II: Изисквания за безопасност по отношение на презаредимата система за натрупване на електрическа енергия (ПСНЕЕ) на пътни превозни средства от категории M и N, оборудвани с електрическо силово задвижване, с изключение на превозни средства, които са непрекъснато свързани към електрическата мрежа.
 Част II от настоящото правило не се прилага за акумулаторна батерия, чието основно предназначение е да осигурява енергия за пускането на двигателя и/или светлините и/или други спомагателни уредби.
 2. Определения
 За целите на настоящото правило се прилагат следните определения:
 2.1.
 „Режим на разрешено движение“ означава режимът, при който натискане на педала на газта (или на еквивалентен орган за управление) или освобождаването на спирачната уредба води до задвижване на превозното средство от електрическото силово задвижване.
 2.2.
 „Воден електролит“ означава електролит на основата на воден разтворител за съединенията (например киселини, основи), който след дисоциацията си осигурява йони токоносители.
 2.3.
 „Автоматичен прекъсвач“ означава устройство, което при задействане разделя галванично източниците на електрическа енергия от останалата част на веригата с високо напрежение на електрическото силово задвижване.
 2.4.
 „Разклонителен кабелен сноп“означава съединителни проводници, които са свързани с цел изпитване към ПСНЕЕ от страната на тягата на автоматичния прекъсвач.
 2.5.
 „Електрохимичен елемент“ означава единична затворена електрохимична клетка, съдържаща една положителна и една отрицателна клема, която се характеризира с напрежение между двете си клеми и се използва като презаредимо устройство за акумулиране на електрическа енергия.
 2.6.
 „Проводяща връзка“ означава връзка, използваща съединители към външен източник на захранване при зареждането на презаредимата система за натрупване на електрическа енергия (ПСНЕЕ).
 2.7.
 „Съединител“ означава устройство, което осигурява механично свързване и разединяване на електрически проводници с високо напрежение с подходящ свързващ компонент, включително неговия корпус.
 2.8.
 „Свързващо устройство за зареждане на презаредимата система за натрупване на електрическа енергия (ПСНЕЕ)“ означава електрическата верига, използвана за зареждане на ПСНЕЕ от външно електрозахранване, включително входното гнездо на превозното средство.
 2.9.
 „Заряден ток, съответстващ на 1/n-часово пълно зареждане“във връзка с означението nC се дефинира като стабилният ток (токът с постоянна големина) на изпитваното устройство, с който за 1/n часа изпитваното устройство се зарежда от 0 % от капацитета до 100 % от капацитета.
 2.10.
 „Пряк допир“ е допирането на лица до тоководещи части под високо напрежение.
 2.11.
 „Система за преобразуване на електрическата енергия“ означава система за генериране и подаване на електрическа енергия за електрическо задвижване.
 2.12.
 „Електрическо силово задвижване“ означава електрическата верига, включваща тяговия(те) двигател(и), и която може да включва ПСНЕЕ, системата за преобразуване на електрическата енергия, електронните преобразуватели, съответните кабелни снопове и съединители и свързващото устройство за зареждане на ПСНЕЕ.
 2.13.
 „Електрическо шаси“ означава съвкупността от електрически свързани тоководещи части, чийто потенциал се приема за базов.
 2.14.
 „Електрическа верига“ означава съвкупността от свързани тоководещи части, предназначени да осигурят протичането на електрически ток при нормални условия на работа.
 2.15.
 „Преграда за електрическа защита“ означава част, която осигурява защита срещу пряк допир до тоководещи части под високо напрежение.
 2.16.
 „Изтичане на електролит“ означава отделянето на електролит от ПСНЕЕ под формата на течност.
 2.17.
 „Електронен преобразувател“ означава устройство, което позволява управлението и/или преобразуването на електрическата енергия за електрическо задвижване.
 2.18.


text:
„Обвивка“ означава част, в която са поместени вътрешните блокове и която осигурява защита срещу всякакъв пряк допир.
 2.19.
 „Взрив“ означава внезапно отделяне на енергия, достатъчна, за да предизвика вълни на налягане и/или летящи обекти, които могат да предизвикат конструктивно и/или физическо повреждане на заобикалящата изпитваното устройство среда.
 2.20.
 „Открита тоководеща част“ е тоководеща част, която може да се докосне в съответствие с предписанията за степен на защита IPXXB, но която попада под напрежение в случай на нарушаване на изолацията. Това включва части, намиращи се под капак, които могат да се свалят, без да се използват инструменти.
 2.21.
 „Външен източник на захранване“ означава променливотоков или постояннотоков източник на електрозахранване, разположен извън превозното средство.
 2.22.
 „Пожар“ означава отделяне на пламъци от изпитваното устройство. Искри и искрене не се смятат за пожар.
 2.23.
 „Запалим електролит“ означава електролит, който съдържа вещества, класифицирани в клас 3 „Запалима течност“ съгласно „Препоръките на ООН относно превоза на опасни товари, Правила за моделите (Преразглеждане 17 от юни 2011 г.), том I, глава 2.3“ (2).
 2.24.
 „Високо напрежение“ означава класификацията на електрически компонент или верига, ако ефективната стойност на неговото/нейното работно напрежение е > 60 V и ≤ 1500 V или > 30 V и ≤ 1000 V~.
 2.25.
 „Шина с високо напрежение“ означава електрическата верига, включително свързващото устройство за зареждане на ПСНЕЕ, която работи с високо напрежение. При електрически вериги, които са галванично свързани помежду си и отговарят на условието за напрежение, посочено в точка 2.42, като шина с високо напрежение се класифицират само компонентите или частите на електрическата верига, които работят с високо напрежение.
 2.26.
 „Непряк допир“ означава допирането на лица до открити тоководещи части.
 2.27.
 „Тоководещи части под напрежение“ означава тоководещите части, предназначени да бъдат захранвани електрически при условия на нормална експлоатация.
 2.28.
 „Отделение за багаж“ означава пространството в превозното средство, предназначено за багажа и ограничено между покрива, капака на двигателя, пода, страничните стени, преградата и обвивката, предвидени за защита на лицата в превозното средство от пряк допир до тоководещите части под високо напрежение, отделено от отделението за пътници чрез предната или задната ограничителна стена.
 2.29.
 „Производител“ означава лицето или организацията, която е отговорна пред органа по одобряването за всички аспекти на процеса на одобряване и за осигуряване на съответствие на производството. Не е от съществено значение дали лицето или организацията участва пряко във всички етапи на конструирането на превозното средство или компонента, предмет на процеса на одобряване.
 2.30.
 „Електролит, различен от водния“ означава електролит, който не е на основата на воден разтворител.
 2.31.
 „Нормални условия на експлоатация“ означава режими и условия на експлоатация, които могат да се срещнат в рамките на логичните очаквания при обичайна експлоатация на превозното средство, включително шофиране при законоустановени скорости, паркиране и работа на празен ход в движението, както и зареждане със зарядни устройства, които са съвместими със специфичните щепсели за зареждане, монтирани на превозното средство. Това не включва случаи, когато превозното средство е било повредено в резултат на катастрофа, отломки на пътя или вандализъм, претърпяло е пожар или потапяне във вода или е в състояние, в което е необходимо да


text:
се извърши или се извършва ремонт и/или техническо обслужване.
 2.32.
 „Бордова система за следене на изолационното съпротивление“ означава устройство, което следи изолационното съпротивление между шините с високо напрежение и електрическото шаси.
 2.33.
 „Нехерметична тягова акумулаторна батерия“ означава тип батерия, която изисква доливане на течност и отделя водород, изпускан в атмосферата.
 2.34.
 „Отделение за пътници“ е пространството за настаняване на пътници, ограничено от тавана, пода, страничните стени, вратите, външните стъкла и предната и задната ограничителна стена (или задната врата), както и от прегради за електрическа защита и обвивки, предвидени за защита на пътниците от пряк допир до тоководещи части под високо напрежение.
 2.35.
 „Степен на защита IPXXB“ е защита срещу допир до тоководещи части под високо напрежение, осигурена от преграда за електрическа защита или обвивка и която се изпитва с шарнирния изпитвателен пръст (IPXXB), описан в приложение 3.
 2.36.
 „Степен на защита IPXXD“ е защита срещу допир до тоководещи части под високо напрежение, осигурена от преграда за електрическа защита или от обвивка и която се изпитва с изпитвателния проводник (IPXXD), описан в приложение 3.
 2.37.
 „Презаредима система за натрупване на електрическа енергия (ПСНЕЕ)“ означава презаредимата система за натрупване на енергия, която осигурява електрическа енергия за електрическо задвижване.
 Акумулаторна батерия, която се използва основно за пускане на двигателя и/или осветлението и/или други спомагателни уредби на превозното средство, не се счита за ПСНЕЕ.
 ПСНЕЕ може да включва необходимите системи за физическо укрепване, регулиране на температурата, електронно управление и корпус.
 2.38.
 „Подсистема на ПСНЕЕ“ означава всяка група от компоненти на ПСНЕЕ, която акумулира енергия. Подсистемата на ПСНЕЕ може да включва или да не включва цялата система за управление на ПСНЕЕ.
 2.39.
 „Разкъсване“ означава отвор(и) в корпуса на всеки функционален елемент, възникнал(и) или увеличен(и) вследствие на събитие, който(които) е(са) достатъчно голям(големи), за да проникне през него(тях) изпитвателен пръст с диаметър 12 mm (IPXXB) и да попадне в контакт с тоководещи части под напрежение (вж. приложение 3).
 2.40.
 „Устройство за сервизно прекъсване“ означава устройството за изключване на електрическата верига при извършване на проверки и поддръжка на ПСНЕЕ, на пакета горивни елементи и т.н.
 2.41.
 „Твърд изолатор“ означава изолационната обвивка на кабелните снопове, предвидена да покрива и предпазва тоководещите части под високо напрежение от всякакъв пряк допир.
 2.42.
 „Условие на специфично напрежение“ означава условието, при което максималното напрежение на галванично свързана електрическа верига между тоководеща част под постоянно напрежение и всяка друга тоководеща част под напрежение (постоянно или променливо) е ≤ 30 V~ (ефективна стойност) и ≤ 60 V.
 Забележка: Когато тоководеща част под постоянно напрежение от такава електрическа верига е свързана към шасито и е в сила условието на специфично напрежение, максималното напрежение между която и да е тоководеща част под напрежение и електрическото шаси трябва да е ≤ 30 V~ (ефективна стойност) и ≤ 60 V.
 2.43.
 „Степен на зареждане“ означава наличният електрически заряд в изпитваното устройство, изразен като процент от номиналния му капацитет.
 2.44.
 „Изпитвано устройство“ означава или цялата ПСНЕЕ, или подсистема на ПСНЕЕ, която се подлага на изпитванията, предписани в настоящото правило.
 2.45.
 „Прегряване“ означава състоянието, при което температурата в ПСНЕЕ е значително


text:
по-висока (както е определена от производителя) от максималната работна температура.
 2.46.
 „Неконтролируемо загряване при разряд“ означава неконтролирано повишаване на температурата в електрохимичния елемент, причинено от екзотермични реакции вътре в електрохимичния елемент.
 2.47.
 „Разпространение на топлината“ означава последователното възникване на неконтролируемо загряване при разряд в ПСНЕЕ, задействано от неконтролируемо загряване при разряд в един елемент от тази ПСНЕЕ.
 2.48.
 „Тип ПСНЕЕ“ означава системи, които не се различават значително по отношение на следните съществени характеристики:
 а)
 търговското наименование или марка на производителя;
 б)
 химизма, капацитета и физическите размери на нейните химични елементи;
 в)
 броя на химичните елементи, начина на свързване на елементите и физическото укрепване на елементите;
 г)
 конструкцията, материалите и физическите размери на корпуса; както и
 д)
 необходимите помощни устройства за физическо укрепване, регулиране на температурата и електронно управление.
 2.49.
 „Съединител на превозното средство“ означава устройството, което се вкарва във входното гнездо на превозното средство, за да подава електрическа енергия на превозното средство от външно електрозахранване.
 2.50.
 „Входно гнездо на превозното средство“ означава устройството на превозното средство с външно зареждане, в което се поставя съединителят на превозното средство, за да се прехвърли електрическа енергия от външно електрозахранване.
 2.51.
 „Тип превозно средство“ означава превозни средства, които не се различават по отношение на такива основни аспекти като:
 а)
 монтирането на електрическото силово задвижване и на галванично свързаната шина с високо напрежение;
 б)
 основните качества и типа на електрическото силово задвижване и на галванично свързаните компоненти с високо напрежение.
 2.52.
 „Изпускане на газ“ означава освобождаването на прекомерното вътрешно налягане от химичния елемент, от подсистемата на ПСНЕЕ или от самата ПСНЕЕ по начин, конструктивно предвиден да предотврати разкъсване или взрив.
 2.53.
 „Работно напрежение“ означава най-високата ефективна стойност (средноквадратична стойност) на напрежението в електрическа верига, посочена от производителя, която може да се приложи между които и да са тоководещи части в условия на отворена верига или в нормални условия на експлоатация. Ако електрическата верига е разделена галванично, работното напрежение се определя съответно за всяка част на разделената верига.
 3. Заявление за одобряване
 3.1.
 Част I: Одобряване на тип превозно средство по отношение на специфичните изисквания за електрическото силово задвижване
 3.1.1.
 Заявлението за одобряване на типа превозно средство по отношение на специфичните изисквания за електрическото силово задвижване се подава от производителя на превозното средство или от негов надлежно упълномощен представител.
 3.1.2.
 То се придружава от споменатите по-долу документи в три екземпляра и съдържа следните сведения:
 3.1.2.1.
 Подробно описание на типа превозно средство по отношение на електрическото силово задвижване и галванично свързаната шина с високо напрежение.
 3.1.2.2.
 За превозни средства с ПСНЕЕ — допълнителни доказателства, които показват, че ПСНЕЕ е в съответствие с изискванията на точка 6. от настоящото правило.
 3.1.3.
 На техническата служба, отговаряща за провеждането на изпитванията за одобряване, се представя превозно средство, представително за типа превозно средство, който трябва да бъде одобрен, и ако е приложимо, по преценка на производителя, със съгласието на техническата служба — допълнително(и) превозно(и) средство(а) или части на превозното средство, които техническата служба смята за съществени за изпитването(ията), посочено(и) в точка 6. на настоящото правило.
 3.2.
 Част II: Одобряване на презаредима


text:
система за натрупване на електрическа енергия (ПСНЕЕ)
 3.2.1.
 Заявлението за одобряване на тип ПСНЕЕ по отношение на изискванията за безопасност на ПСНЕЕ се подава от производителя на ПСНЕЕ или от негов надлежно упълномощен представител.
 3.2.2.
 То се придружава от споменатите по-долу документи в три екземпляра и е в съответствие със следните сведения:
 3.2.2.1.
 Подробно описание на типа ПСНЕЕ по отношение на безопасността на ПСНЕЕ.
 3.2.3.
 На техническата служба, отговаряща за провеждането на изпитванията за одобряване, се представя(т) компонент(и), представителен(ни) за типа ПСНЕЕ, който трябва да бъде одобрен, и по преценка на производителя и със съгласието на техническата служба — частите на превозното средство, които техническата служба смята за съществени за изпитването.
 3.3.
 Органът по одобряване на типа проверява дали са предприети задоволителни мерки за гарантиране на ефективен контрол на съответствието на производството преди издаването на одобрение.
 4. Одобряване
 4.1.
 Ако типът, представен за одобрение по реда на настоящото правило, отговаря на изискванията от съответните части на настоящото правило, се издава одобрение за съответния тип.
 4.2.
 На всеки тип, одобрен в съответствие с приложение 4 към Спогодбата (E/ECE/TRANS/505/Rev.3), се присвоява номер на одобрението.
 4.3.
 Страните по Спогодбата, прилагащи настоящото правило, биват уведомявани за одобрение, за отказ за издаване на одобрение, за разширение на одобрение, за отнемане на одобрение или за окончателно прекратяване на производството на тип превозно средство съгласно настоящото правило посредством формуляр, който съответства на образеца от приложение 1, част 1 или 2, според случая, към настоящото правило.
 4.4.
 На всяко превозно средство или ПСНЕЕ, което/която съответства на одобрен съгласно настоящото правило тип, на видно и леснодостъпно място, посочено във формуляра за одобрение, се поставя международна маркировка за одобрението, състояща се от:
 4.4.1.
 Окръжност ограждаща буквата E, последвана от отличителния номер на държавата, издала одобрението (3).
 4.4.2.
 Номера на настоящото правило, последван от буквата R, тире и номера на одобрението отдясно на окръжността, описана в точка 4.4.1.
 4.4.3.
 В случай на одобрение на ПСНЕЕ след R следва символ ES.
 4.5.
 Ако превозното средство или ПСНЕЕ съответства на одобрение на типа по едно или повече правила, приложени към Спогодбата, не е необходимо символът, предписан в точка 4.4.1., да се повтаря в държавата, издала одобрението съгласно настоящото правило. В такъв случай номерата на правилото и одобрението, както и допълнителните символи на всички правила, съгласно които одобрението е било издадено в държавата, издала одобрение съгласно настоящото правило, се поставят във вертикални колони отдясно на символа, предписан в точка 4.4.1.
 4.6.
 Маркировката за одобрение трябва да е ясно четлива и незаличима.
 4.6.1.
 В случай на превозно средство маркировката за одобрение се поставя върху или в близост до табелката с данни за превозното средство, поставена от производителя.
 4.6.2.
 В случай на ПСНЕЕ маркировката за одобрение се поставя от производителя върху главния елемент на ПСНЕЕ.
 4.7.
 В приложение 2 към настоящото правило са дадени примери за оформлението на маркировки за одобрение.
 5. Част I: Изисквания за превозно средство по отношение на специфичните изисквания за електрическото силово задвижване
 5.1.
 Защита срещу поражение от електрически ток
 Тези изисквания за електрическа безопасност се отнасят за шини с високо напрежение


text:
на електрическо силово задвижване и електрически компоненти, които са галванично свързани към шината с високо напрежение на електрическото силово задвижване, при условие че те не са свързани с външни захранващи източници за високо напрежение.
 5.1.1.
 Защита срещу пряк допир
 Тоководещите части под напрежение трябва да съответстват на точки 5.1.1.1 и 5.1.1.2 за защита срещу пряк допир. Прегради за електрическа защита, обвивки, твърди изолатори и съединители не трябва да могат да бъдат отваряни, отделяни, демонтирани или сваляни без използване на инструменти, а за превозни средства от категории N2, N3, M2 и M3 — без управлявано от оператора устройство за задействане/изключване или друго еквивалентно устройство.
 Допуска се обаче съединителите (включително входното гнездо на превозното средство) да се отделят без използване на инструменти, ако отговарят на едно или повече от следните изисквания:
 а)
 съответстват на изискванията на точки 5.1.1.1 и 5.1.1.2, когато са отделени;
 б)
 снабдени са със заключващ механизъм (необходими са най-малко две отделни действия, за да се отдели съединителят от компонента, към който се присъединява). Освен това други компоненти, които не са част от съединителя, трябва да се свалят само с помощта на инструменти, а за превозни средства от категории N2, N3, M2 и M3 — с управлявано от оператора устройство за задействане/изключване или друго еквивалентно устройство, за да може да се отдели съединителят; или
 в)
 напрежението на тоководещите части под напрежение спада до стойност, по-малка или равна на 60 V или по-малка или равна на ефективна стойност 30 V~, в рамките на 1 s след отделянето на съединителя.
 За превозни средства от категории N2, N3, M2 и M3 устройства за проводяща връзка, които не се захранват освен по време на зареждане на ПСНЕЕ, са освободени от това изискване, ако са разположени на покрива на превозното средство извън обсега на лице, което стои извън превозното средство, а за превозни средства от категория M2 и M3 — когато минималната разгъната дължина от входното стъпало на превозното средство до монтираните на покрива зарядни устройства е 3 m. При множество стъпала, дължащи се на повдигнат под в превозното средство, разгънатата дължина се измерва от най-долното стъпало за влизане, както е показано на фигура 1.
 5.1.1.1.
 За тоководещите части под високо напрежение вътре в отделението за пътници и отделението за багаж трябва да е осигурена степен на защита IPXXD.
 5.1.1.2.
 За тоководещите части под високо напрежение в зони, различни от отделението за пътници и отделението за багаж, трябва да е осигурена степен на защита IPXXB.
 5.1.1.3.
 Устройство за сервизно прекъсване
 За устройство за сервизно прекъсване с високо напрежение, което може да се отваря, демонтира или сваля без инструменти, а за превозни средства от категории N2, N3, M2 и M3 — управлявано от оператора устройство за задействане/изключване или еквивалентно устройство, трябва да бъде удовлетворена степен на защита IPXXB, когато то се отваря, демонтира или сваля.
 5.1.1.4.
 Маркировка
 5.1.1.4.1.
 Символът, показан на фигура 2, трябва да присъства върху или в близост до ПСНЕЕ с възможност за работа с високо напрежение. Очертанията и стрелката на символа са черни на жълт фон.
 Това изискване се прилага също за ПСНЕЕ,


text:
която е част от галванично свързана електрическа верига, където условието на специфично напрежение не е изпълнено независимо от максималното напрежение на ПСНЕЕ.
 5.1.1.4.2.
 Символът трябва да е видим също върху обвивки и прегради за електрическа защита, чието отстраняване прави достъпни тоководещите части под напрежение на веригите с високо напрежение. Това предписание не е задължително за съединителите за шините с високо напрежение. Това предписание не се прилага в нито един от следните случаи:
 а)
 когато до преградите за електрическа защита или обвивките няма физически достъп или не могат да бъдат отваряни или сваляни, освен ако други компоненти на превозното средство не са свалени с помощта на инструменти;
 б)
 когато преградите за електрическа защита или обвивките са разположени под пода на превозното средство;
 в)
 при прегради за електрическа защита или обвивки на устройство за проводяща връзка за превозни средства от категории N2, N3, M2 и M3, които отговарят на условията, предписани в точка 5.1.1.
 5.1.1.4.3.
 Кабелите за шините с високо напрежение, които не са в обвивки, трябва да бъдат обозначени, като външният им слой е оцветен в оранжево.
 5.1.2.
 Защита срещу непряк допир
 5.1.2.1.
 За защита от поражение от електрически ток, което може да възникне при непряк допир, откритите тоководещи части като тоководещата преграда за електрическа защита и обвивката трябва да бъдат надеждно галванично свързани с електрическото шаси чрез връзка с електрически проводник или заземителен проводник или чрез заваряване или болтове и т.н., за да не възникват опасни потенциали.
 5.1.2.2.
 Съпротивлението между всички открити тоководещи части и електрическото шаси трябва да бъде по-малко от 0,1 Ω, когато се измерва при големина на тока най-малко 0,2 ампера.
 Съпротивлението между които и да е две едновременно достъпни открити тоководещи части на преградите за електрическа защита, които са на по-малко от 2,5 m една от друга, не трябва да надвишава 0,2 Ω. Това съпротивление може да бъде изчислено, като се използват отделно измерените съпротивления на съответните части на електрическия път.
 Това изискване е удовлетворено, ако галваничната връзка е постигната чрез заваряване. В случай на съмнение или ако връзката е осъществена по начин, различен от заваряване, измерването се извършва, като се използва една от процедурите за изпитване, описани в приложение 4.
 5.1.2.3.
 В случай на моторни превозни средства, които са предназначени за свързване към заземено външно електрозахранване чрез проводяща връзка между входното гнездо на превозното средство и съединителя на превозното средство, трябва да бъде предвидено устройство, което прави възможна галваничната връзка на електрическото шаси със защитното заземяване за външното електрозахранване.
 Устройството трябва да позволява свързване със защитното заземяване, преди напрежението на външния източник да бъде подадено към превозното средство, като връзката трябва да се запазва, докато напрежението на външния източник не бъде снето от превозното средство.
 Спазването на това изискване може да бъде доказано чрез използването на съединителя, посочен от производителя на превозното средство, чрез визуална проверка или чертежи.
 Горепосочените изисквания са приложими само за превозни средства, когато се зареждат от стационарна зарядна точка, със заряден кабел с ограничена дължина, през свързващо устройство на превозното средство, състоящо се от съединител и входно гнездо на превозното средство.


text:
5.1.3.
 Изолационно съпротивление
 Настоящата точка не се прилага за електрически вериги, които са галванично свързани помежду си, когато постояннотоковата част на тези вериги е свързана към електрическото шаси и условието на специфично напрежение е изпълнено.
 5.1.3.1.
 Електрическо силово задвижване, съставено от отделни шини за постоянен ток или шини за променлив ток
 Ако шините за променлив ток с високо напрежение и шините за постоянен ток с високо напрежение са галванично разделени една от друга, изолационното съпротивление между шината с високо напрежение и електрическото шаси трябва да бъде минимум 100 Ω/V, отнесено към работното напрежение — за шините за постоянен ток, и минимум 500 Ω/V, отнесено към работното напрежение — за шините за променлив ток.
 Измерването трябва да бъде извършено съгласно приложение 5A „Метод за измерване на изолационното съпротивление за изпитвания върху превозно средство“.
 5.1.3.2.
 Електрическо силово задвижване, съставено от комбинирани шини за постоянен ток и за променлив ток
 Ако шините за променлив ток с високо напрежение и шините за постоянен ток с високо напрежение са галванично свързани, изолационното съпротивление между шината с високо напрежение и електрическото шаси трябва да бъде минимум 500 Ω/V, отнесено към работното напрежение.
 Ако обаче шините за променлив ток с високо напрежение са защитени по един от следните два начина, изолационното съпротивление между шината с високо напрежение и електрическото шаси трябва да бъде минимум 100 Ω/V, отнесено към работното напрежение:
 а)
 най-малко два или повече слоя твърди изолатори, прегради за електрическа защита или обвивки, които поотделно отговарят на изискването в точка 5.1.1., например кабелни снопове на инсталацията;
 б)
 механично здрава защита с достатъчна издръжливост през срока на експлоатация на превозното средство като корпус на двигателя, корпуси на електронния преобразувател или съединители.
 Изолационното съпротивление между шината с високо напрежение и електрическото шаси може да бъде доказано с изчисляване, измерване или комбинация от двете.
 Измерването трябва да бъде извършено съгласно приложение 5А „Метод за измерване на изолационното съпротивление за изпитвания върху превозно средство“.
 5.1.3.3.
 Превозни средства с горивни елементи
 При превозни средства с горивни елементи шините за постоянен ток с високо напрежение трябва да имат бордова система за следене на изолационното съпротивление и предупреждаване на водача, ако изолационното съпротивление падне под изискваната минимална стойност от 100 Ω/V. Работата на бордовата система за следене на изолационното съпротивление се потвърждава, както е описано в приложение 6.
 Изолационното съпротивление между шината с високо напрежение на свързващото устройство за зареждане на ПСНЕЕ, която не трябва да се захранва при условия, различни от тези по време на зареждането на ПСНЕЕ, и електрическото шаси не трябва да бъде следено.
 5.1.3.4.
 Изисквания за изолационното съпротивление на свързващото устройство за зареждане на ПСНЕЕ
 При устройството за проводяща връзка на превозното средство, предназначено за проводящо свързване към заземеното външно променливотоково захранване и електрическата верига, която е галванично свързана към устройството за проводяща връзка на превозното средство по време на зареждане на ПСНЕЕ, изолационното съпротивление между шината с високо напрежение и електрическото шаси трябва да отговаря на изискванията на точка 5.1.3.1., когато проводящата връзка е прекъсната и изолационното съпротивление се измерва на тоководещите части под високо напрежение (контакти) на


text:
устройството за проводяща връзка на превозното средство. По време на измерването връзката с ПСНЕЕ може да бъде прекъсната.
 5.1.4.
 Защита срещу въздействия от вода
 Превозните средства трябва да запазват изолационното съпротивление след излагане на вода (например измиване, шофиране през локви вода). Настоящата точка не се прилага за електрически вериги, които са галванично свързани помежду си, когато постояннотоковата част на тези вериги е свързана към електрическото шаси и условието на специфично напрежение е изпълнено.
 5.1.4.1.
 Производителят на превозното средство може да избере да спазва изискванията, посочени в точка 5.1.4.2., посочените в точка 5.1.4.3. или тези в точка 5.1.4.4.
 5.1.4.2.
 Производителите на превозни средства предоставят на регулаторния орган или на органа по изпитванията, според случая, доказателства и/или документация относно това как електрическата конструкция или компонентите на превозното средство, разположени извън отделението за пътници или закрепени отвън, остават безопасни след излагане на вода и отговарят на изискванията, описани в приложение 7А. Ако предоставените доказателства и/или документация не са задоволителни, съответният регулаторен орган или орган по изпитванията изисква от производителя да извърши изпитване на физическите компоненти въз основа на същите спецификации като тези, описани в приложение 7А.
 5.1.4.3.
 Ако процедурите за изпитване, посочени в приложение 7Б, се извършват непосредствено след всяко излагане на вода и при все още мокро превозно средство, тогава превозното средство трябва да отговаря на изпитването за изолационно съпротивление, посочено в приложение 5А, и да бъдат изпълнени изискванията за изолационно съпротивление, посочени в точка 5.1.3. Освен това след 24-часова пауза отново трябва да се извърши изпитването за изолационно съпротивление, посочено в приложение 5А, и да бъдат изпълнени изискванията за изолационно съпротивление, посочени в точка 5.1.3.
 5.1.4.4.
 Ако е осигурена система за следене на изолационното съпротивление и се установи, че изолационното съпротивление е по-малко от изискванията, посочени в точка 5.1.3., водачът трябва да бъде предупреден. Работата на бордовата система за следене на изолационното съпротивление се потвърждава, както е описано в приложение 6.
 5.2.
 Презаредима система за натрупване на електрическа енергия (ПСНЕЕ)
 5.2.1.
 За превозно средство с ПСНЕЕ трябва да бъде изпълнено изискването от точка 5.2.1.1. или точка 5.2.1.2.
 5.2.1.1.
 ПСНЕЕ, чийто тип е одобрен в съответствие с част II от настоящата серия от изменения към настоящото правило, трябва да бъде монтирана в съответствие с инструкциите, дадени от производителя на ПСНЕЕ, и в съответствие с описанието, посочено в приложение 1, допълнение 2 към настоящото правило.
 5.2.1.2.
 ПСНЕЕ, включително съответните компоненти, системи и конструкция на превозното средство в зависимост от случая, трябва да отговарят на съответните изисквания на точка 6. от настоящото правило.
 5.2.2.
 Натрупване на газ
 Местата за поставяне на нехерметични тягови акумулаторни батерии, които могат да изпускат водород, трябва да бъдат снабдени с вентилатор или вентилационна тръба, за да се предотврати натрупването на водород.
 5.2.3.
 Предупреждение в случай на неизправност в ПСНЕЕ
 Когато превозното средство е в режим на разрешено движение, то трябва да осигурява предупреждаване на водача в случаите, посочени в точки 6.13.—6.15.
 В случай на светлинно предупреждение сигналната лампа трябва да бъде достатъчно ярка, за да бъде видима за водача както при дневна светлина, така и през нощта, когато водачът


text:
се е приспособил към осветяването на пътя.
 Тази сигнална лампа трябва да се задейства като проверка на функцията на лампата, когато задвижващата уредба е в положение „Контакт“ или когато задвижващата уредба е в положение между „Контакт“ и „Старт“, определено от производителя като позиция за проверка. Това изискване не се прилага за сигналната лампа или сигналните символи, светещи в общо пространство.
 5.2.4.
 Предупреждение в случай на нисък запас на енергия на ПСНЕЕ
 За изцяло електрически превозни средства (превозни средства, оборудвани със силово задвижване, съставено изключително от електрически машини като преобразуватели на енергията на задвижването и изключително от презаредими системи за натрупване на електрическа енергия като системи за натрупване на енергията на задвижването) се осигурява предупреждаване на към водача в случай на ниска степен на заряда на ПСНЕЕ. Въз основа на инженерната преценка производителят определя необходимото ниво на останалата енергия в ПСНЕЕ, когато за първи път се подаде предупреждение към водача.
 В случай на светлинно предупреждение сигналната лампа трябва да бъде достатъчно ярка, за да бъде видима за водача както при дневна светлина, така и през нощта, когато водачът се е приспособил към осветяването на пътя.
 5.3.
 Предотвратяване на случайно или непреднамерено движение на превозното средство
 5.3.1.
 На водача трябва да се подава поне моментна индикация всеки път, когато превозното средство за първи път бъде поставено в „режим на разрешено движение“ след ръчно задействане на задвижващата уредба.
 Това предписание обаче не е задължително при условия, в които двигател с вътрешно горене осигурява пряко или непряко силата за задвижване на превозното средство след пускане .
 5.3.2.
 При напускане на превозното средство водачът трябва да бъде предупреден с ясен сигнал (например светлинен или звуков), че превозното средство продължава да се намира в режим на разрешено движение. Освен това при превозни средства от категория M2 и M3 с места за повече от 22 пътници плюс водача този сигнал вече трябва да бъде подаден, когато водачите стават от седалката си.
 Това предписание обаче не е задължително при условия, в които двигател с вътрешно горене осигурява пряко или непряко силата за задвижване на превозното средство при напускане на превозното средство или седалката на водача.
 5.3.3.
 Ако ПСНЕЕ може да бъде зареждана външно, движението на превозното средство чрез собствената задвижваща уредба трябва да бъде невъзможно, докато съединителят на превозното средство е физически свързан с входното гнездо на превозното средство.
 За доказване на спазването на това изискване трябва да се използва електрическият съединител на превозното средство, посочен от производителя на превозното средство.
 Горепосочените изисквания са приложими само за превозни средства, когато се зареждат от стационарна зарядна точка, със заряден кабел с ограничена дължина, през свързващо устройство на превозното средство, състоящо се от съединител и входно гнездо на превозното средство.
 5.3.4.
 Положението на устройството за управление на посоката на движение трябва да бъде указано на водача.
 5.4.
 Определяне на водородните емисии
 5.4.1.
 Това изпитване се извършва на всички превозни средства, оборудвани с нехерметични тягови акумулаторни батерии. Ако ПСНЕЕ е била одобрена съгласно част II от настоящото правило и монтирана съгласно точка 5.2.1.1., това изпитване може да се пропусне при одобряването


text:
на превозното средство.
 5.4.2.
 Изпитването се провежда съобразно метода, описан в приложение 8 към настоящото правило. Начините на вземане на проба от водорода и анализирането им трябва да отговарят на предписаните. Могат да бъдат одобрени и други методи, ако се установи, че те дават еквивалентни резултати.
 5.4.3.
 По време на нормална процедура на зареждане при условията, указани в приложение 8, водородните емисии трябва да бъдат по-ниски от 125 g за срок от 5 часа или под 25 x t2 g за срок t2 (в часове).
 5.4.4.
 По време на зареждане с неизправно зарядно устройство (при условията, указани в приложение 8) предизвиканите водородни емисии трябва да са по-малко от 42 g. Освен това зарядното устройство трябва да ограничава тази евентуална неизправност до 30 минути.
 5.4.5.
 Всички операции, свързани със зареждането на ПСНЕЕ, трябва да се управляват автоматично, включително преустановяването на зареждането.
 5.4.6.
 Не трябва да е възможно поемането на ръчно управление на етапите на зареждане.
 5.4.7.
 Нормалните операции по свързване към мрежата и изключване от нея или отпадането на мрежовото захранване не трябва да предизвикват смущения във функционирането на системата за управление на етапите на зареждане.
 5.4.8.
 За значителните неизправности относно зареждането трябва да има постоянна индикация. Под значителна неизправност се има предвид неизправност, която е в състояние да предизвика отказ на зарядното устройство по време на последващо зареждане.
 5.4.9.
 Производителят трябва да укаже в ръководството за експлоатация доколко превозното средство съответства на тези изисквания.
 5.4.10.
 Издаденото одобрение на тип превозно средство по отношение на водородните емисии може да бъде разширено за други типове превозни средства, принадлежащи към същата фамилия, в съответствие с определението за фамилия, дадено в приложение 8, допълнение 2.
 6. Част II: Изисквания за презаредима система за натрупване на електрическа енергия (ПСНЕЕ) по отношение на нейната безопасност
 6.1.
 Общи положения
 Прилагат се процедурите, описани в приложение 9 от настоящото правило.
 6.2.
 Вибрации
 6.2.1.
 Изпитването се провежда в съответствие с приложение 9А към настоящото правило.
 6.2.2.
 Критерии за приемливост
 6.2.2.1.
 По време на изпитването не трябва да има признаци за:
 а)
 изтичане на електролит;
 б)
 разкъсване (приложимо само за ПСНЕЕ с високо напрежение);
 в)
 изпускане на газ (за ПСНЕЕ, различна от нехерметична тягова акумулаторна батерия);
 г)
 пожар;
 д)
 взрив.
 Проверката за признаци за изтичане на електролит се извършва визуално, без да се разглобява нито една част от изпитваното устройство. Ако е необходимо, се използва подходяща техника, за да се потвърди дали има изтичане на електролит от ПСНЕЕ в резултат на изпитването. Проверката за признаци за изпускане на газ се извършва визуално, без да се разглобява нито една част от изпитваното устройство.
 6.2.2.2.
 За ПСНЕЕ с високо напрежение изолационното съпротивление, измерено след изпитването в съответствие с приложение 5Б към настоящото правило, не трябва да бъде по-малко от 100 Ω/V.
 6.3.
 Резки и циклични промени на температурата
 6.3.1.
 Изпитването се провежда в съответствие с приложение 9Б към настоящото правило.
 6.3.2.
 Критерии за приемливост
 6.3.2.1.
 По време на изпитването не трябва да има признаци за:
 а)
 изтичане на електролит;
 б)
 разкъсване (приложимо само за ПСНЕЕ с високо напрежение);
 в)
 изпускане на газ


text:
(за ПСНЕЕ, различна от нехерметична тягова акумулаторна батерия);
 г)
 пожар;
 д)
 взрив.
 Проверката за признаци за изтичане на електролит се извършва визуално, без да се разглобява нито една част от изпитваното устройство. Ако е необходимо, се използва подходяща техника, за да се потвърди дали има изтичане на електролит от ПСНЕЕ в резултат на изпитването. Проверката за признаци за изпускане на газ се извършва визуално, без да се разглобява нито една част от изпитваното устройство.
 6.3.2.2.
 За ПСНЕЕ с високо напрежение изолационното съпротивление, измерено след изпитването в съответствие с приложение 5Б към настоящото правило, не трябва да бъде по-малко от 100 Ω/V.
 6.4.
 Механично въздействие
 6.4.1.
 Механичен удар
 По избор на производителя изпитването може да се извърши като:
 а)
 изпитвания върху превозно средство в съответствие с точка 6.4.1.1. от настоящото правило;
 б)
 компонентни изпитвания в съответствие с точка 6.4.1.2. от настоящото правило; или
 в)
 всякаква комбинация от букви а) и б) по-горе за различните посоки на движение на превозното средство.
 6.4.1.1.
 Изпитване върху превозно средство
 Съответствието с изискванията за критериите за приемливост от точка 6.4.1.3. по-долу може да бъде доказано с ПСНЕЕ, монтирана(и) в превозни средства, които са били подложени на изпитвания на удар при сблъсък на превозни средства съгласно приложение 3 към Правило No 94 на ООН или приложение 3 към Правило No 137 на ООН — за челен удар, както и приложение 4 към Правило No 95 на ООН — за страничен удар. Температурата на околната среда и степента на зареждане трябва да са в съответствие с посочените правила. Смята се, че това изискване е изпълнено, ако превозното средство, оборудвано с електрическо силово задвижване, работещо с високо напрежение, е одобрено в съответствие с Правило No 94 на ООН (серия от изменения 04 или по-нови) или Правило No 137 на ООН (серия от изменения 01 или по-нови) — за челен удар, както и Правило No 95 на ООН (серия от изменения 05 или по-нови) — за страничен удар.
 Одобряването на ПСНЕЕ, изпитана съгласно настоящата точка, се ограничава до конкретния тип превозно средство.
 6.4.1.2.
 Компонентно изпитване
 Изпитването се провежда в съответствие с приложение 9В към настоящото правило.
 6.4.1.3.
 Критерии за приемливост
 По време на изпитването не трябва да има признаци за:
 а)
 пожар;
 б)
 взрив;
 в1)
 изтичане на електролит при изпитване съгласно точка 6.4.1.1.:
 i)
 в случай на ПСНЕЕ с воден електролит:
 През първите 60 минути след удара не трябва да има изтичане на електролит от ПСНЕЕ в отделението за пътници,
 а извън отделението за пътници може да са изтекли не повече от 7 обемни процента от електролита на ПСНЕЕ, но най-много 5,0 l. Количеството на изтеклия електролит може да бъде измерено чрез обичайните техники за определяне на обема на течности след събирането им. За контейнери, съдържащи разтворител Стодард, цветна охлаждаща течност и електролит, на флуидите трябва да се даде възможност да се разделят според относителното си тегло преди измерването;
 ii)
 в случай на ПСНЕЕ с електролит, различен от водния:
 През първите 60 минути след удара не трябва да има изтичане на електролит от ПСНЕЕ в отделението за пътници, отделението за


text:
багаж, нито изтичане на електролит извън превозното средство. Проверката на това изискване се извършва визуално, без да се разглобява нито една част от превозното средство.
 в2)
 изтичане на електролит при изпитване съгласно точка 6.4.1.2.:
 След изпитването върху превозно средство (точка 6.4.1.1.) ПСНЕЕ трябва да остане прикрепена към превозното средство чрез поне един компонент за закрепване, конзола или конструкция, която прехвърля товарите от ПСНЕЕ към конструкцията на превозното средство, а ПСНЕЕ, разположена извън отделението за пътници, не трябва да прониква в отделението за пътници.
 След компонентното изпитване (точка 6.4.1.2.) изпитваното устройство трябва да се държи от скрепленията си, а неговите компоненти трябва да са останали в рамките на границите му.
 За ПСНЕЕ с високо напрежение изолационното съпротивление на изпитваното устройство трябва да гарантира минимум 100 Ω/V за цялата ПСНЕЕ, измерено след изпитването в съответствие с приложение 5А или приложение 5Б към настоящото правило, или трябва да са спазени изискванията за степен на защита IPXXB на изпитваното устройство.
 За ПСНЕЕ, изпитвана в съответствие с точка 6.4.1.2., проверката за признаци за изтичане на електролит се извършва визуално, без да се разглобява нито една част от изпитваното устройство.
 6.4.2.
 Механична цялост
 Това изпитване се прилага само за ПСНЕЕ, предназначена за монтиране в превозни средства от категории M1 и N1.
 По избор на производителя изпитването може да се извърши като:
 а)
 изпитвания върху превозно средство в съответствие с точка 6.4.2.1. от настоящото правило; или
 б)
 компонентни изпитвания в съответствие с точка 6.4.2.2. от настоящото правило.
 6.4.2.1.
 Изпитване, специфично за превозното средство
 По избор на производителя изпитването може да се извърши като:
 а)
 динамични изпитвания върху превозно средство в съответствие с точка 6.4.2.1.1. от настоящото правило;
 б)
 компонентно изпитване, специфично за превозното средство, в съответствие с точка 6.4.2.1.2. от настоящото правило; или
 в)
 всякаква комбинация от букви а) и б) по-горе за различните посоки на движение на превозното средство.
 Когато ПСНЕЕ е монтирана на място, което е между линията на задния край на превозното средство, перпендикулярна на осевата му линия, и на разстояние 300 mm напред и успоредно на тази линия, производителят трябва да докаже пред техническата служба показателите на механична цялост на ПСНЕЕ в превозното средство.
 Одобряването на ПСНЕЕ, изпитана съгласно настоящата точка, се ограничава до конкретен тип превозно средство.
 6.4.2.1.1.
 Динамично изпитване върху превозно средство
 Съответствието с изискванията на критериите за приемливост от точка 6.4.2.3. по-долу може да бъде доказано с ПСНЕЕ, монтирана(и) в превозни средства, които са били подложени на изпитвания на удар при сблъсък на превозни средства съгласно приложение 3 към Правило No 94 на ООН или към Правило No 137 на ООН — за челен удар, както и приложение 4 към Правило No 95 на ООН — за страничен удар. Температурата на околната среда и степента на зареждане трябва да са в съответствие с посочените правила. Смята се, че това изискване е изпълнено, ако превозното средство, оборудвано с електрическо силово задвижване, работещо с високо напрежение, е одобрено в съответствие с Правило No 94 на ООН (серия от изменения 04 или по-нови) или Правило No 137 на ООН (серия от изменения 01


text:
или по-нови) — за челен удар, както и Правило No 95 на ООН (серия от изменения 05 или по-нови) — за страничен удар.
 6.4.2.1.2.
 Компонентно изпитване, специфично за превозното средство
 Изпитването се провежда в съответствие с приложение 9Г към настоящото правило.
 Силата на смачкване, определена в точка 3.2.1. от приложение 9Г, може да бъде заменена със стойността, обявена от производителя на превозното средство въз основа на данните, получени или от действителните изпитвания на удар при сблъсък, или от тяхната симулация, както е определено в приложение 3 към Правило No 94 на ООН или към Правило No 137 на ООН — в посоката на движение, както и в съответствие с приложение 4 към Правило No 95 на ООН — в посока, хоризонтално перпендикулярна на посоката на движение. Тези сили се съгласуват с техническата служба.
 Производителите може със съгласието на техническите служби да използват сили, извлечени от данните, получени от алтернативни процедури за изпитвания на удар при сблъсък, но тези сили трябва да са по-големи или равни на силите, които биха се получили от използването на данни в съответствие с правилата, посочени по-горе.
 Производителят може да определи съответните части от конструкцията на превозното средство, които се използват за механична защита на компонентите на ПСНЕЕ. Изпитването се извършва с ПСНЕЕ, монтирана към тази конструкция на превозното средство по начин, който е представителен за нейния монтаж в превозното средство.
 6.4.2.2.
 Компонентно изпитване
 Изпитването се провежда в съответствие с приложение 9Г към настоящото правило.
 ПСНЕЕ, одобрена в съответствие с настоящата точка, трябва да бъде монтирана в положение, което е между следните две равнини: а) вертикална равнина, перпендикулярна на осевата линия на превозното средство, намираща се на 420 mm назад от предния край на превозното средство, и б) вертикална равнина, перпендикулярна на осевата линия на превозното средство, намираща се на 300 mm напред от задния край на превозното средство.
 Ограниченията за монтирането се документират в приложение 1, част 2.
 Силата на смачкване, посочена в точка 3.2.1. от приложение 9Г, може да бъде заменена със стойността, обявена от производителя, като силата на смачкване се документира в приложение 1, част 2 като монтажно ограничение. В такъв случай производителят на превозното средство, който използва такава ПСНЕЕ, по време на процеса на одобряване за част I от настоящото правило трябва да докаже, че контактната сила с ПСНЕЕ няма да надвишава стойността, обявена от производителя на ПСНЕЕ. Такава сила се определя от производителя на превозното средство въз основа на данните, получени или от действителните изпитвания на удар при сблъсък, или от тяхната симулация, както е определено в приложение 3 към Правило No 94 на ООН или към Правило No 137 на ООН — в посоката на движение, както и в съответствие с приложение 4 към Правило No 95 на ООН — в посока, хоризонтално перпендикулярна на посоката на движение. Тези сили се съгласуват между производителя и техническата служба.
 Производителите може със съгласието на техническите служби да използват сили, извлечени от данните, получени от алтернативни процедури за изпитвания на удар при сблъсък, но тези сили трябва да са по-големи или равни на


text:
силите, които биха се получили от използването на данни в съответствие с правилата, посочени по-горе.
 6.4.2.3.
 Критерии за приемливост
 По време на изпитването не трябва да има признаци за:
 а)
 пожар;
 б)
 взрив;
 в1)
 изтичане на електролит при изпитване съгласно точка 6.4.1.1.:
 i)
 в случай на ПСНЕЕ с воден електролит:
 През първите 60 минути след удара не трябва да има изтичане на електролит от ПСНЕЕ в отделението за пътници,
 а извън отделението за пътници може да са изтекли не повече от 7 обемни процента от електролита на ПСНЕЕ, но най-много 5,0 l. Количеството на изтеклия електролит може да бъде измерено чрез обичайните техники за определяне на обема на течности след събирането им. За контейнери, съдържащи разтворител Стодард, цветна охлаждаща течност и електролит, на флуидите трябва да се даде възможност да се разделят според относителното си тегло преди измерването.
 ii)
 в случай на ПСНЕЕ с електролит, различен от водния:
 През първите 60 минути след удара не трябва да има изтичане на електролит от ПСНЕЕ в отделението за пътници, отделението за багаж, нито изтичане на електролит извън превозното средство. Проверката на това изискване се извършва визуално, без да се разглобява нито една част от превозното средство.
 в2)
 изтичане на електролит при изпитване съгласно точка 6.4.2.2.:
 За ПСНЕЕ с високо напрежение изолационното съпротивление на изпитваното устройство трябва да гарантира минимум 100 Ω/V за цялата ПСНЕЕ, измерено в съответствие с приложение 5А или приложение 5Б към настоящото правило, или трябва да са спазени изискванията за степен на защита IPXXB на изпитваното устройство.
 При изпитване в съответствие с точка 6.4.2.2. проверката за признаци за изтичане на електролит се извършва визуално, без да се разглобява нито една част от изпитваното устройство.
 6.5.
 Огнеустойчивост
 Това изпитване се изисква за ПСНЕЕ, съдържащи запалим електролит.
 Това изпитване не се изисква, когато ПСНЕЕ, монтирана в превозното средство, е разположена така, че най-ниската повърхност на корпуса на ПСНЕЕ е на повече от 1,5 m над земната повърхност. По избор на производителя това изпитване може да се извършва, когато най-ниската повърхност на корпуса на ПСНЕЕ е на височина повече от 1,5 m над земната повърхност. Изпитването се провежда върху един изпитвателен образец.
 По избор на производителя изпитването може да се извърши като:
 а)
 изпитване върху превозно средство в съответствие с точка 6.5.1. от настоящото правило; или
 б)
 компонентно изпитване в съответствие с точка 6.5.2. от настоящото правило.
 6.5.1.
 Изпитване върху превозно средство
 Изпитването се провежда в съответствие с приложение 9Д, точка 3.2.1. от настоящото правило.
 Одобряването на ПСНЕЕ, изпитана в съответствие с настоящата точка, се ограничава до конкретен тип превозно средство.
 6.5.2.
 Компонентно изпитване
 Изпитването се провежда в съответствие с приложение 9Д, точка 3.2.2. от настоящото правило.
 6.5.3.
 Критерии за приемливост
 6.5.3.1.
 По време на изпитването изпитваното устройство не трябва да дава признаци за взрив.
 6.6.
 Защита от външно късо съединение
 6.6.1.
 Изпитването се провежда в съответствие с приложение 9Е към настоящото правило.
 6.6.2.
 Критерии за приемливост
 6.6.2.1.
 По време на изпитването не трябва да има признаци за:
 а)
 изтичане на електролит;
 б)
 разкъсване (приложимо само за ПСНЕЕ с високо напрежение);
 в)


text:
изпускане на газ (за ПСНЕЕ, различна от нехерметична тягова акумулаторна батерия);
 г)
 пожар;
 д)
 взрив.
 Проверката за признаци за изтичане на електролит се извършва визуално, без да се разглобява нито една част от изпитваното устройство. Ако е необходимо, се използва подходяща техника, за да се потвърди дали има изтичане на електролит от ПСНЕЕ в резултат на изпитването. Проверката за признаци за изпускане на газ се извършва визуално, без да се разглобява нито една част от изпитваното устройство.
 6.6.2.2.
 За ПСНЕЕ с високо напрежение изолационното съпротивление, измерено след изпитването в съответствие с приложение 5Б към настоящото правило, не трябва да бъде по-малко от 100 Ω/V.
 6.7.
 Защита срещу прекомерно зареждане
 6.7.1.
 Изпитването се провежда в съответствие с приложение 9Ж към настоящото правило.
 6.7.2.
 Критерии за приемливост
 6.7.2.1.
 По време на изпитването не трябва да има признаци за:
 а)
 изтичане на електролит;
 б)
 разкъсване (приложимо само за ПСНЕЕ с високо напрежение);
 в)
 изпускане на газ (за ПСНЕЕ, различна от нехерметична тягова акумулаторна батерия);
 г)
 пожар;
 д)
 взрив.
 Проверката за признаци за изтичане на електролит се извършва визуално, без да се разглобява нито една част от изпитваното устройство. Ако е необходимо, се използва подходяща техника, за да се потвърди дали има изтичане на електролит от ПСНЕЕ в резултат на изпитването. Проверката за признаци за изпускане на газ се извършва визуално, без да се разглобява нито една част от изпитваното устройство.
 6.7.2.2.
 За ПСНЕЕ с високо напрежение изолационното съпротивление, измерено след изпитването в съответствие с приложение 5Б към настоящото правило, не трябва да бъде по-малко от 100 Ω/V.
 6.8.
 Защита срещу прекомерно разреждане
 6.8.1.
 Изпитването се провежда в съответствие с приложение 9З към настоящото правило.
 6.8.2.
 Критерии за приемливост
 6.8.2.1.
 По време на изпитването не трябва да има признаци за:
 а)
 изтичане на електролит;
 б)
 разкъсване (приложимо само за ПСНЕЕ с високо напрежение);
 в)
 изпускане на газ (за ПСНЕЕ, различна от нехерметична тягова акумулаторна батерия);
 г)
 пожар;
 д)
 взрив.
 Проверката за признаци за изтичане на електролит се извършва визуално, без да се разглобява нито една част от изпитваното устройство. Ако е необходимо, се използва подходяща техника, за да се потвърди дали има изтичане на електролит от ПСНЕЕ в резултат на изпитването. Проверката за признаци за изпускане на газ се извършва визуално, без да се разглобява нито една част от изпитваното устройство.
 6.8.2.2.
 За ПСНЕЕ с високо напрежение изолационното съпротивление, измерено след изпитването в съответствие с приложение 5Б към настоящото правило, не трябва да бъде по-малко от 100 Ω/V.
 6.9.
 Защита срещу прегряване
 6.9.1.
 Изпитването се провежда в съответствие с приложение 9И към настоящото правило.
 6.9.2.
 Критерии за приемливост
 6.9.2.1.
 По време на изпитването не трябва да има признаци за:
 а)
 изтичане на електролит;
 б)
 разкъсване (приложимо само за ПСНЕЕ с високо напрежение);
 в)
 изпускане на газ (за ПСНЕЕ, различна от нехерметична тягова акумулаторна батерия);
 г)
 пожар;
 д)
 взрив.
 Проверката за признаци за изтичане на електролит се извършва визуално, без да се разглобява нито една част от изпитваното устройство. Ако е необходимо, се използва подходяща техника, за да се потвърди дали има изтичане на електролит


text:
от ПСНЕЕ в резултат на изпитването. Проверката за признаци за изпускане на газ се извършва визуално, без да се разглобява нито една част от изпитваното устройство.
 6.9.2.2.
 За ПСНЕЕ с високо напрежение изолационното съпротивление, измерено след изпитването в съответствие с приложение 5Б към настоящото правило, не трябва да бъде по-малко от 100 Ω/V.
 6.10.
 Максималнотокова защита
 Това изпитване се изисква за ПСНЕЕ, предназначена за използване в превозни средства от категории M1 и N1, които имат възможност за зареждане чрез външно електрозахранване за постоянен ток.
 6.10.1.
 Изпитването се провежда в съответствие с приложение 9Й към настоящото правило.
 6.10.2.
 Критерии за приемливост
 6.10.2.1.
 По време на изпитването не трябва да има признаци за:
 а)
 изтичане на електролит;
 б)
 разкъсване (приложимо само за ПСНЕЕ с високо напрежение);
 в)
 изпускане на газ (за ПСНЕЕ, различна от нехерметична тягова акумулаторна батерия);
 г)
 пожар;
 д)
 взрив.
 Проверката за признаци за изтичане на електролит се извършва визуално, без да се разглобява нито една част от изпитваното устройство. Ако е необходимо, се използва подходяща техника, за да се потвърди дали има изтичане на електролит от ПСНЕЕ в резултат на изпитването. Проверката за признаци за изпускане на газ се извършва визуално, без да се разглобява нито една част от изпитваното устройство.
 6.10.2.2.
 Максималнотоковата защита на ПСНЕЕ трябва да прекрати зареждането или така да стабилизира температурата, измерва на върху корпуса на ПСНЕЕ, че температурният градиент да се мени с по-малко от 4°C в рамките на 2 часа след достигане на нивото на зареждане с максимален ток.
 6.10.2.3.
 За ПСНЕЕ с високо напрежение изолационното съпротивление, измерено след изпитването в съответствие с приложение 5Б към настоящото правило, не трябва да бъде по-малко от 100 Ω/V.
 6.11.
 Защита срещу ниска температура
 Производителят на ПСНЕЕ трябва да предостави по искане на техническата служба съгласно нейната необходимост следните документи, обясняващи характеристиките за безопасност на системно ниво или подсистемно ниво на превозното средство, за да докаже, че ПСНЕЕ следи и по подходящ начин контролира работата си при ниски температури в границите на безопасност на ПСНЕЕ:
 а)
 схема на системата;
 б)
 писмено обяснение относно долната гранична температура за безопасна работа на ПСНЕЕ;
 в)
 метод за установяване на температурата на ПСНЕЕ;
 г)
 действия в случаите, когато температурата на ПСНЕЕ е на долната граница за безопасна работа на ПСНЕЕ или е по-ниска от нея.
 6.12.
 Управление на газовете, отделяни от ПСНЕЕ
 6.12.1.
 При експлоатация на превозното средство, включително при работа с неизправност, пътниците в превозното средство не трябва да бъдат изложени на никаква опасна среда, причинена от емисии от ПСНЕЕ.
 6.12.2.
 Нехерметичните тягови акумулаторни батерии трябва да отговарят на изискванията на точка 5.4. от настоящото правило по отношение на водородните емисии.
 6.12.3.
 За ПСНЕЕ, различна от нехерметична тягова акумулаторна батерия, изискването в точка 6.12.1. се смята за удовлетворено, ако са изпълнени всички приложими изисквания за следните изпитвания: точка 6.2. (вибрации), точка 6.3. (резки и циклични промени на температурата), точка 6.6. (защита от външно късо съединение), точка 6.7. (защита срещу прекомерно зареждане), точка 6.8. (защита срещу прекомерно разреждане), точка 6.9. (защита срещу прегряване) и точка 6.10. (максималнотокова защита).
 6.13.
 Предупреждение


text:
в случай на експлоатационен отказ на органите за управление на превозното средство, които управляват безопасната работа на ПСНЕЕ
 ПСНЕЕ или системата на превозното средство трябва да подават сигнал за активиране на предупреждението, посочено в точка 5.2.3., в случай на експлоатационен отказ на органите за управление на превозното средство (например входни и изходни сигнали към системата за управление на ПСНЕЕ, датчици в рамките на ПСНЕЕ и т.н.), които управляват безопасната работа на ПСНЕЕ. Производителят на ПСНЕЕ или на превозното средство трябва да предостави по искане на техническата служба съгласно нейната необходимост следната документация, обясняваща характеристиките за безопасност на системно ниво или подсистемно ниво на превозното средство:
 6.13.1.
 Схема на системата, на която са показани всички органи за управление на превозното средство, които управляват операциите на ПСНЕЕ. Схемата трябва да показва какви компоненти се използват за генериране на предупреждение поради експлоатационен отказ на органите за управление на превозното средство за извършване на една или повече основни операции.
 6.13.2.
 Писмено обяснение, описващо основното действие на органите за управление на превозното средство, които управляват работата на ПСНЕЕ. В обяснението трябва да бъдат посочени компонентите на системата за управление на превозното средство, да бъде предоставено описание на техните функции и способности за управление на ПСНЕЕ, както и логическа схема и описание на условията, които биха довели до задействане на предупреждението.
 6.14.
 Предупреждение в случай на прегряване в ПСНЕЕ
 ПСНЕЕ или системата на превозното средство трябва да подават сигнал за активиране на предупреждението, посочено в точка 5.2.3., в случай на прегряване в ПСНЕЕ (както е указано от производителя). Производителят на ПСНЕЕ или на превозното средство трябва да предостави по искане на техническата служба съгласно нейната необходимост следната документация, обясняваща характеристиките за безопасност на системно ниво или подсистемно ниво на превозното средство:
 6.14.1.
 Параметрите и свързаните с тях прагови нива, които се използват за показване на прегряване (например температура, скорост на повишаване на температурата, ниво на степента на зареждане, спад на напрежението, електрически ток и т.н.), за да се задейства предупреждението.
 6.14.2.
 Схема на системата и писмено обяснение, описващо датчиците и работата на органите за управление на превозното средство за управлението на ПСНЕЕ в случай на прегряване.
 6.15.
 Разпространение на топлината
 При ПСНЕЕ, съдържаща запалим електролит, пътниците в превозното средство не трябва да бъдат изложени на никаква опасна среда, причинена от разпространение на топлина, която се получава при вътрешно късо съединение, водещо до неконтролируемо загряване при разряд на единичен електрохимичен елемент. За да се гарантира това, трябва да бъдат изпълнени изискванията на точки 6.15.1. и 6.15.2. (4)
 6.15.1.
 ПСНЕЕ или системата на превозното средство трябва да подават сигнал за активиране на индикацията за предварително предупреждение в превозното средство, за да се позволи напускане, или 5 минути преди наличието на опасна ситуация като пожар, взрив или дим в отделението за пътници, причинена от разпространение на топлина, която се получава от вътрешно късо съединение, водещо до неконтролируемо загряване при разряд на единичен електрохимичен елемент. Това изискване се смята за изпълнено, ако разпространението на топлина не води до опасна ситуация за пътниците в превозното средство. Производителят на ПСНЕЕ или на


text:
превозното средство трябва да предостави по искане на техническата служба съгласно нейната необходимост следната документация, обясняваща характеристиките за безопасност на системно ниво или подсистемно ниво на превозното средство:
 6.15.1.1.
 Параметрите (например температура, напрежение или електрически ток), които задействат предупредителната индикация.
 6.15.1.2.
 Описание на системата за предупреждение.
 6.15.2.
 ПСНЕЕ или системата на превозното средство трябва да има функции или характеристики в електрохимичния елемент или в ПСНЕЕ, предназначени да защитават пътниците в превозното средство (както е описано в точка 6.15.) в условия, причинени от разпространение на топлина, която се получава при вътрешно късо съединение, водещо до неконтролируемо загряване при разряд на единичен електрохимичен елемент. Производителите на ПСНЕЕ или на превозните средства трябва да предоставят по искане на техническата служба съгласно нейната необходимост следната документация, обясняваща характеристиките за безопасност на системно ниво или подсистемно ниво на превозното средство:
 6.15.2.1.
 Анализ за намаляване на риска, използващ подходяща стандартна отраслова методика (например IEC 61508, MIL-STD 882E, ISO 26262, AIAG DFMEA, анализ на неизправности съгласно SAE J2929 или подобна), която документира риска за пътниците в превозното средство, причинен от разпространение на топлина, получена при вътрешно късо съединение, водещо до неконтролируемо загряване при разряд на единичен електрохимичен елемент, и документира намаляването на риска в резултат на прилагането на установените функции или характеристики за намаляване на риска.
 6.15.2.2.
 Схема на системата с всички съответни физически системи и компоненти. Съответните системи и компоненти са тези, които допринасят за защитата на пътниците в превозното средство от опасни въздействия, причинени от разпространение на топлина, получена от неконтролируемо загряване при разряд на единичен електрохимичен елемент.
 6.15.2.3.
 Схема, показваща функционалната работа на съответните системи и компоненти, на която са установени всички функции или характеристики за намаляване на риска.
 6.15.2.4.
 За всяка установена функция или характеристика за намаляване на риска:
 6.15.2.4.1.
 Описание на нейната работна стратегия;
 6.15.2.4.2.
 Установяване на физическата система или компонент, който изпълнява функцията;
 6.15.2.4.3.
 Един или повече от следните инженерни документи, свързани с проекта на производителя, който демонстрира ефективността на функцията за намаляване на риска:
 а)
 извършени изпитвания, включително използваната процедура и условия и получените данни;
 б)
 анализ или утвърдена методика на симулация и получени данни.
 7. Промени и разширяване на одобрението на типа
 7.1.
 Органът по одобряване на типа, одобрил типа превозно средство или типа ПСНЕЕ по отношение на настоящото правило, се уведомява за всяка промяна на типа превозно средство или типа ПСНЕЕ. В такъв случай органът може:
 а)
 да вземе решение след консултация с производителя, че трябва да бъде издадено ново одобрение на типа; или
 б)
 да приложи процедурата, посочена в точка 7.1.1. (Изменение), и ако е приложимо — процедурата, посочена в точка 7.1.2. (Разширение).
 7.1.1.
 Изменение
 Когато данните, записани в информационните документи в приложение 1, допълнение 1 или в приложение 1, допълнение 2 претърпят изменение, и органът по одобряване на типа прецени, че е малко вероятно направените промени да оказват съществено неблагоприятно въздействие и че при всички положения превозното средство продължава да съответства на изискванията, промените се отбелязват като „изменение“.
 В такъв случай органът по одобряване на типа издава изменените страници от информационните документи на приложение 1, допълнение


text:
1 или на приложение 1, допълнение 2, както е необходимо, като отбелязва ясно всяка изменена страница, указвайки същността на промяната и датата на преиздаване. Смята се, че един консолидиран, актуализиран вариант на информационните документи от приложение 1, допълнение 1 или от приложение 1, допълнение 2, придружен от подробно описание на промяната, отговаря на това изискване.
 7.1.2.
 Разширение
 Промяната се обозначава като „разширение“, ако освен промяната на записаните в информационното досие данни:
 а)
 са необходими допълнителни проверки или изпитвания; или
 б)
 е променена някаква информация от документа за уведомление (с изключение на неговите приложения); или
 в)
 е поискано одобрение по отношение на по-късна серия от изменения след влизането ѝ в сила.
 8. Съответствие на производството
 Процедурата за съответствие на производството отговаря на изискванията, посочени в приложение 1 към Спогодбата (E/ECE/TRANS/505/Rev.3).
 9. Санкции при несъответствие на производството
 9.1.
 Одобрението, издадено по отношение на тип превозно средство/тип ПСНЕЕ съгласно настоящото правило, може да се отнеме, ако не са спазени изискванията по точка 8. по-горе.
 9.2.
 Ако страна по Спогодбата, прилагаща настоящото правило, отнеме издадено от нея одобрение, тя незабавно уведомява за това другите страни по Спогодбата, прилагащи настоящото правило, посредством копие от формуляра за одобрение, съдържащо най-долу следните думи, изписани с едър шрифт, подписани и с поставена дата: „ОДОБРЕНИЕТО Е ОТНЕТО“.
 10. Окончателно прекратяване на производството
 Ако притежателят на одобрение прекрати напълно производството на тип превозно средство/тип ПСНЕЕ, одобрен в съответствие с настоящото правило, той уведомява за това органа по одобряване на типа, издал одобрението. При получаването на съответното уведомление органът по одобряване на типа на свой ред уведомява за това останалите страни по Спогодбата, прилагащи настоящото правило, посредством копие на формуляра за одобрение, съдържащо най-долу следните думи, изписани с едър шрифт, подписани и с поставена дата: „ПРОИЗВОДСТВОТО Е ПРЕКРАТЕНО“.
 11. Наименования и адреси на техническите служби, отговарящи за провеждането на изпитвания за одобряване, както и на органите по одобряването на типа
 Страните по Спогодбата от 1958 г., прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитвания за одобряване, както и на органите по одобряване на типа, които издават одобрението и на които се изпращат формулярите, удостоверяващи одобрение, разширение, отказ или отнемане на одобрение или окончателно прекратяване на производството, издадени в други държави.
 12. Преходни разпоредби
 12.1.
 Считано от официалната дата на влизане в сила на серия от изменения 03, никоя страна по Спогодбата, прилагаща настоящото правило, не трябва да отказва да издаде или да приеме одобрения на типа по настоящото правило, изменено със серия от изменения 03.
 12.2.
 Считано от 1 септември 2023 г., страните по Спогодбата, прилагащи настоящото правило, не са задължени да приемат одобрения на типа съгласно предходната серия от изменения, издадени за първи път след 1 септември 2023 г.
 12.3.
 До 1 септември 2025 г. страните по Спогодбата, прилагащи настоящото правило, приемат одобрения на типа съгласно предходната серия от изменения, издадени за първи път преди 1 септември 2023 г.
 12.4.
 Считано от 1 септември 2025 г., страните по Спогодбата, които прилагат настоящото правило, не са длъжни да приемат одобрения